CELEX: 22019D0558
Language: bg
Date: 2019-03-20 00:00:00
Title: Решение № 65/2018 на Съвместния комитет, създаден съгласно Споразумението между Европейската общност и Съединените американски щати за взаимно признаване, от 20 март 2019 година за включване на органи по оценка на съответствието в секторното приложение за телекомуникационно оборудване и секторното приложение по електромагнитна съвместимост [2019/558]

8.4.2019   
            
            
               BG
            
            
               Официален вестник на Европейския съюз
            
            
               L 97/13
            
         
      РЕШЕНИЕ № 65/2018 НА СЪВМЕСТНИЯ КОМИТЕТ, СЪЗДАДЕН СЪГЛАСНО СПОРАЗУМЕНИЕТО МЕЖДУ ЕВРОПЕЙСКАТА ОБЩНОСТ И СЪЕДИНЕНИТЕ АМЕРИКАНСКИ ЩАТИ ЗА ВЗАИМНО ПРИЗНАВАНЕ,
      от 20 март 2019 година
      за включване на органи по оценка на съответствието в секторното приложение за телекомуникационно оборудване и секторното приложение по електромагнитна съвместимост [2019/558]
      СЪВМЕСТНИЯТ КОМИТЕТ,
      като взе предвид Споразумението между Европейската общност и Съединените американски щати за взаимно признаване, и по-специално членове 7 и 14,
      като има предвид, че Съвместният комитет трябва да вземе решение за включване в секторно приложение на един или няколко органа по оценка на съответствието,
      РЕШИ:
      
                  1.
               
               
                  Органът по оценка на съответствието от притурка А се добавя към списъка на органите по оценка на съответствието в колона „Достъп на САЩ до пазара на ЕО“ в раздел V от Секторното приложение за телекомуникационно оборудване.
               
            
                  2.
               
               
                  Органът по оценка на съответствието от притурка Б се добавя към списъка на органите по оценка на съответствието в колона „Достъп на САЩ до пазара на ЕО“ в раздел V от Секторното приложение по електромагнитна съвместимост.
               
            
                  3.
               
               
                  Конкретните компетенции на посочения в притурка А и притурка Б орган по оценка на съответствието по отношение на продуктите и процедурите за оценяване на съответствието са договорени между страните по споразумението, които се ангажират с актуализирането им.
               
            
         Настоящото решение, съставено в два екземпляра, се подписва от представителите на Съвместния комитет, оправомощени да действат от името на страните по споразумението за целите на изменението на споразумението. Настоящото решение поражда действие от датата на полагане на последния подпис.
         
            
               От името на Съединените американски щати
            
            James C. SANFORD
            Подписано във Вашингтон на 21 февруари 2019 година.
         
         
            
               От името на Европейския съюз
            
            Ignacio IRUARRIZAGA
            Подписано в Брюксел на 20 март 2019 година.
         
      
   
   
      
         ПРИТУРКА А
         
            Орган по оценка на съответствието от САЩ, който се добавя към списъка на органите по оценка на съответствието в колона „Достъп на САЩ до пазара на ЕО“ в раздел V от Секторното приложение за телекомуникационно оборудване
         
         
                     
                                 PCTEST Engineering Laboratory, Inc.
                              
                           
                                 7185 Oakland Mills Road
                              
                           
                                 Columbia, Maryland 21046
                              
                           
                                 United States
                              
                           
               
   
   
      
         ПРИТУРКА Б
         
            Орган по оценка на съответствието от САЩ, който се добавя към списъка на органите по оценка на съответствието в колона „Достъп на САЩ до пазара на ЕО“ в раздел V от Секторното приложение по електромагнитна съвместимост
         
         
                     
                                 PCTEST Engineering Laboratory, Inc.
                              
                           
                                 7185 Oakland Mills Road
                              
                           
                                 Columbia, Maryland 21046
                              
                           
                                 Съединени щати